钦定古今图书集成/方舆汇编/边裔典/第041卷 > 《十洲记》 > 后梁
## 钦定古今图书集成/方舆汇编/边裔典/第041卷 > 《十洲记》 > 后梁

### 太祖开平元年渤海遣使者来

按《五代史梁太祖本纪》云云。　按《渤海本传》：“渤海本
号靺鞨，高丽之别种。唐高宗灭高丽，徙其人散处中
国，置安东都护府于平壤。以统治之。武后时，契丹攻
北边，高丽别种大乞乞仲象与靺鞨酋长乞四比羽
走辽东，分王高丽故地。武后遣将击杀乞四比羽，而
乞乞仲象亦病死。仲象子祚荣立，因并有比羽之众，
其”众四十万人，据挹娄，臣于唐。至中宗时，置忽汗州，
以祚荣为都督，封渤海郡王，其后世遂号渤海。其贵族姓大氏，开平元年，国王大《諲譔》遣使者来。

按《册府元龟》：“开平元年五月，渤海王子大昭顺，贡海
东物产。”

开平二年春正月《渤海》遣使者来。

按《五代史梁太祖本纪》云云。

按《册府元龟》：“开平二年正月，渤海国朝贡使殿中少
令崔礼光已下，各加爵秩，并赐金帛有差。”

开平三年三月渤海国王《大〈諲譔〉》遣使者来。

按《五代史梁太祖本纪》云云。

按《册府元龟》：“开平三年三月，渤海王大諲譔遣其相
大诚谔朝贡，进儿女口及物貂鼠皮、熊皮等。”

### 乾化元年秋八月渤海遣使者来

按《五代史梁太祖本纪》云云。

乾化二年夏五月，《渤海》遣使者来。

按《五代史梁太祖本纪》云云。

按《册府元龟》：“乾化二年闰五月，诏以分物银器赐渤
海进贡首领以下，遣还其国。”